Күҫәләр   урғылыусы минераль һыу сығанаҡтары Ҡутҡантау төркөмөнә инә. Дебиты (л/с): беренсе төркөмдә – 0, 5 – 2, 0, бөтәһе бергә 60-ҡа тиклем. Әсе сығанағында – 10-12. Икенсе төркөмдә 0, 7 – 2,0. Бөтәһе бергә 20-23. Һыуҙа (мг/л) натрий (130), кальций (124), магний (44) катиондары, сульфат (243), гидрокарбонат (229), хлорид (227) иондары бар. Беренсе төркөм һәм Әсе сығанағы аҙ минераллы (0,6 – 0,9), гидрокарбонат- сульфат – хлоридлы, гидрокарбонат – хлоридлы-магний-натрий-кальцийлы. Микроэлемент миҡдары (мг/л): бром 0, 42 – 0,99, бор 0, 05 – 0,40, фтор – 0,01 – 1,0, йод – 0,004 -0, 025. Газ составы буйынса кислородлы һәм көкөртлө-водородлы. Беренсе төркөм һыуының температураһы – 8,5 – 18. Әсе сығанағы – 20 – 21 (Башҡортостан Республикаһында  иң йылы сығанаҡ). Икенсе төркөм сығанаҡтары аҙ минераллы , яҡынса 1 м/г, гидрокарбонатлы-натрий- кальцийлы, радонлы, составында гелий бар. Газ составы буйынса көкөртлө-водородлы, температураһы 9, 5 – 17, 8. Сығанаҡтар фәнни һәм һауыҡтырыу әһәмиәтенә эйә .